Inflasie styg weens duurder petrol | Netwerk24
Deur William Horne 19 Junie 2019 10:12
Die inflasiekoers het in Mei effens, tot 4,5%, gestyg.
Duurder kos en hoër inflasie maak verbruikers bekommerd. Foto: Pixabay
Luidens Statistieke Suid-Afrika (SSA) is dit hoofsaaklik weens druk van die stygende petrolprys, maar ook weens duurder kos, behuising en nutsdienste.
Die styging volg nadat inflasie in April verras het met ’n daling tot 4,4%. Dit was in Maart ook 4,5%.
Die pryse wat SSA meet, het van April tot Mei met 0,3% gestyg.
Die onderste draaipunt van die inflasiekoers die afgelope paar jaar was 4% in Januarie.
Kosprysinflasie (kos en nie-alkoholiese drank) het in Mei tot 3,2% gestyg. Dit was in April 2,9% en in Maart 3,1%.
Meer oor: Statistieke Suid-Afrika (Ssa) | Vpi | Inflasiekoers | Ekonomie | Kospryse | Inflasie